
R A P O R T

asupra propunerii legislative privind regimul juridic al terenului aferent “Palatului Parlamentului României”.



În conformitate cu prevederile art.86 şi 102 din Regulamentul Camerei  Deputaţilor, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă, cu propunerea legislativă privind regimul juridic al terenului aferent “Palatului Parlamentului României”, trimisă cu adresa nr. 111/13 martie 2000, înregistrată sub nr.285/13 martie 2000.



Potrivit prevederilor art.57 din Regulamentul Camerei Deputaţilor, Comisia juridică, de disciplină şi imunităţi a luat în dezbatere propunerea legislativă, menţionată mai sus, în şedinţa din 15 martie 2000.



În urma examinării, constatând că prin această iniţiativă legislativă se consacră faptul că terenul aferent Palatului Parlamentului se află în proprietatea publică a statului şi că acesta nu poate face obiectul unui act administrativ de trecere în proprietatea privată a statului sau a unităţilor administrativ - teritoriale, membrii comisiei au hotărât, cu majoritate de voturi să o supună plenului Camerei Deputaţilor, spre dezbatere şi adoptare,  în forma prezentată.



În raport de obiectul şi conţinutul său, propunerea legislativă face parte din categoria legilor organice.



P R E S E D I N T E,                              SECRETAR,

                    Emil Teodor Popescu                       Nicolae Grădinaru

red. consilier

        Diaconu Dumitra 

